SL Uradni list Evropske unije C 217/100

OBRAZLOŽITEV

Spremni dokument k priporočilom Sveta državam članicam v okviru evropskega semestra 2013

2013/C 217/25

V členu 2-ab(2) Uredbe Sveta (ES) št. 1466/97 o okrepitvi nadzora nad proračunskim stanjem ter o nadzoru in usklajevanju gospodarskih politik (1), ki je del oddelka „Ekonomski dialog“, je navedeno: „od Sveta se praviloma pričakuje, da sledi priporočilom in predlogom Komisije ali da svoje stališče javno obrazloži.“

Svet na podlagi tega pravila „sledi ali obrazloži“ v pričujočem dopisu obrazloži dogovorjene spremembe, ki so bile vnesene v priporočila Komisije za priporočila za posamezne države članice v okviru evropskega semestra za leto 2013 in s katerimi se Komisija ne strinja.

Svet se je obenem ob polni podpori Komisije strinjal z več dodatki in faktografskimi ali tehničnimi spremembami v priporočilih (2) (3).

BELGIJA

PRIPOROČILO ZA POSAMEZNO DRŽAVO ŠT. 2

Predlog Komisije:

Pospeši naj prizadevanja za odpravo vrzeli med dejansko in zakonsko upokojitveno starostjo, vključno s hitrim postopnim opuščanjem sistemov za predčasno upokojitev. Reforme sistemov socialne varnosti za starejše naj poveže z ukrepi za podporo zaposlovanju ter reformami trga dela, ki bodo prispevale k aktivnemu staranju. Pospeši naj sprejetje odločitve glede povezovanja zakonske upokojitvene starosti s pričakovano življenjsko dobo. Nadaljuje naj z izboljšavami stroškovne učinkovitosti javne porabe za dolgotrajno institucionalno oskrbo.

Dogovorjeno besedilo:

Pospeši prizadevanja za odpravo vrzeli med dejansko in zakonsko upokojitveno starostjo, vključno z nadaljnjim izvajanjem reform za zmanjšanje možnosti s hitrim postopnim opuščanjem sistemov za predčasno upokojitev, ki so v teku. Reforme sistemov socialne varnosti za starejše poveže z ukrepi za podporo zaposlovanju ter reformami trga dela, ki bodo prispevale k aktivnemu staranju. Zviša dejansko upokojitveno starost, tako da upokojitveno starost ali pokojninske prejemke prilagodi spremenjeni pričakovani življenjski dobi. Pospeši naj sprejetje odločitve glede povezovanja zakonske upokojitvene starosti s pričakovano življenjsko dobo. Nadaljuje z izboljšavami stroškovne učinkovitosti javne porabe za dolgotrajno institucionalno oskrbo.

Obrazložitev:

Zdi se, da je Belgija na dobri poti k doseganju svojega cilja 50 % stopnje zaposlenosti do leta 2020. Sedanja stopnja je 39,5 %, pri čemer je v obdobju 2010–2012 povprečno letno povečanje znašalo 1,4 odstotne točke.

Besedilo priporočila vsebuje besedilo, dogovorjeno na horizontalni ravni. Dogovorjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na zvišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

ČEŠKA

PRIPOROČILO ZA POSAMEZNO DRŽAVO ŠT. 3

Predlog Komisije:

Pospeši naj dvigovanje zakonsko določene upokojitvene starosti glede na trenutno zakonodajo, uvede jasno povezavo med zakonsko določeno upokojitveno starostjo in pričakovano življenjsko dobo ter spremeni indeksacijski mehanizem. Poleg zvišanja upokojitvene starosti naj sprejme ukrepe za spodbujanje zaposljivosti starejših delavcev in zmanjšanje možnosti za prezgodnji umik s trga delovne sile. Zlasti naj odpravi javno subvencijo za predupokojitveno shemo. Sprejme naj ukrepe za znatno izboljšanje stroškovne učinkovitosti odhodkov za zdravstvo, zlasti za bolnišnično oskrbo.

Dogovorjeno besedilo:

Zviša dejansko upokojitveno starost, tako da upokojitveno starost ali pokojninske prejemke prilagodi spremenjeni pričakovani življenjski dobi, Pospeši naj dvigovanje zakonsko določene upokojitvene starosti glede na trenutno zakonodajo, uvede jasno povezavo med zakonsko določeno upokojitveno starostjo in pričakovano življenjsko dobo ter spremeni in pregleda indeksacijski mehanizem. Poleg zvišanja upokojitvene starosti sprejme ukrepe za spodbujanje zaposljivosti starejših delavcev in zmanjšanje možnosti za zgodnji umik s trga delovne sile. Zlasti odpravi javno subvencijo za predupokojitveno shemo. Sprejme ukrepe za znatno izboljšanje stroškovne učinkovitosti odhodkov za zdravstveno varstvo, zlasti za bolnišnično oskrbo.

Obrazložitev:

Besedilo priporočila vsebuje besedilo, dogovorjeno na horizontalni ravni. Dogovorjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na zvišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

PRIPOROČILO ZA POSAMEZNO DRŽAVO ŠT. 4

Predlog Komisije:

Sprejme naj ukrepe za večjo učinkovitost in uspešnost javnega zavoda za zaposlovanje. Znatno naj poveča dostop do vključujočih storitev otroškega varstva, pri čemer naj se osredotoči na otroke do treh let in udeležbo romskih otrok, zlasti s sprejetjem in izvajanjem zakona o zagotavljanju storitev otroškega varstva ter krepitvijo zmogljivosti storitev javnega in zasebnega otroškega varstva.

Dogovorjeno besedilo:

Sprejme naj ukrepe Dodatno si prizadeva za večjo učinkovitost in uspešnost javnega zavoda za zaposlovanje. Znatno poveča razpoložljivost vključujočih storitev otroškega varstva, pri čemer se osredotoči na otroke starosti do treh let in udeležbo romskih otrok, zlasti s sprejetjem in izvajanjem zakona o zagotavljanju storitev otroškega varstva ter krepitvijo zmogljivosti storitev javnega in zasebnega otroškega varstva.

Obrazložitev:

Iz pregleda večstranskega nadzora, ki ga je v zvezi s tem vprašanjem opravil Odbor za zaposlovanje, izhaja mnenje, da je Češka sprejela ukrepe v skladu s priporočilom za posamezno državo, vendar bi si morala zaradi visokega števila brezposelnih še naprej prizadevati za dodatno okrepitev zmogljivosti zavodov za zaposlovanje in nadalje izboljšati učinkovitost aktivnih politik trga dela.

ESTONIJA

PRIPOROČILO ZA POSAMEZNO DRŽAVO ŠT. 4

Predlog Komisije:

Izboljša naj energetsko učinkovitost, zlasti stavb in prometa, ter okrepi okoljske spodbude v zvezi z vozili in odpadki, pri čemer naj med možnimi ukrepi preuči obdavčitev osebnih vozil in/ali višje trošarine na motorna goriva. Okrepi naj razvoj čezmejnih energetskih povezav, da zagotovi s ciljem diverzificirati energetske vire in spodbujati konkurenco na energetskem trgu.

Dogovorjeno besedilo:

Izboljša energetsko učinkovitost, zlasti stavb in prometa, ter okrepi okoljske spodbude v zvezi z vozili in odpadki, pri čemer naj med možnimi ukrepi preuči obdavčitev osebnih vozil in/ali višje trošarine na motorna goriva. Okrepi razvoj čezmejnih energetskih povezav, da diverzificira energetske vire in spodbudi konkurenco na energetskem trgu.

Obrazložitev:

Na podlagi priporočila bi morala država članica imeti večjo možnost za izbiro ukrepov za odziv na ta izziv. Po mnenju estonskih oblasti naj bi se problem onesnaženosti v Estoniji bolje reševalo z naložbami v javni promet in multimodalni prevoz, skupaj z naložbami v energetsko učinkovitejše stavbe. Svet se strinja s tem stališčem.

ŠPANIJA

PRIPOROČILO ZA POSAMEZNO DRŽAVO ŠT. 1

Predlog Komisije:

Do konca leta 2013 naj dokonča zakonodajo o dejavniku vzdržnosti za zagotovitev dolgoročne finančne stabilnosti pokojninskega sistema, vključno z določbo o dviganju upokojitvene starosti v skladu s pričakovanim podaljševanjem življenjske dobe.

Dogovorjeno besedilo:

[…] Do konca leta 2013 dokončno vzpostavi predpise o dejavniku vzdržnosti za zagotovitev dolgoročne finančne stabilnosti pokojninskega sistema, vključno z zvišanjem dejanske upokojitvene starosti, tako da upokojitveno starost ali pokojninske prejemke prilagodi spremenjeni pričakovani življenjski dobi določbo o dviganju upokojitvene starosti v skladu s pričakovanim podaljševanjem življenjske dobe.

Obrazložitev:

Besedilo priporočila vsebuje besedilo, dogovorjeno na horizontalni ravni. Sklenjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na povišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

FRANCIJA

PRIPOROČILO ZA POSAMEZNO DRŽAVO ŠT. 1

Predlog Komisije:

Okrepi in nadaljuje naj z izvajanjem proračunske strategije za leto 2013. Verodostojnost prilagajanja naj poveča tako, da do jeseni 2013 določi in izvede potrebne ukrepe za leto 2014 in prihodnja leta, s katerimi bo na vzdržen način odpravila čezmerni primanjkljaj najkasneje do leta 2015 in dosegla strukturni fiskalni napor, določen v priporočilih Sveta v okviru postopka v zvezi s čezmernim primanjkljajem. Vse nepričakovane dodatne prihodke naj uporabi za zmanjšanje primanjkljaja. Za trajno odpravo proračunskih neravnotežij je potrebno verodostojno izvajanje ambicioznih strukturnih reform za povečanje zmožnosti prilagajanja ter okrepitev rasti in zaposlovanja. Ohrani naj usmeritev fiskalne konsolidacije, ki je naklonjena rasti, in dodatno poveča učinkovitost javnih izdatkov, zlasti z nadaljevanjem načrtovanega pregleda kategorij porabe v vseh podsektorjih sektorja država. Z napovedanim zakonom o decentralizaciji naj zagotovi večje sinergije in prihranke med centralno, regionalno in lokalno ravnjo države. Po odpravi čezmernega primanjkljaja naj nadaljuje s strukturnim prilagajanjem s hitrostjo, ki je primerna, da se bo srednjeročni cilj dosegel do leta 2016. Do konca leta 2013 naj sprejme ukrepe za vzdržno uravnoteženje pokojninskega sistema najkasneje do leta 2020, na primer s prilagoditvijo pravil za indeksacijo, nadaljnjim povečanjem zakonsko določene upokojitvene starosti in prispevne dobe za pridobitev polne pokojnine ter pregledom posebnih programov, pri čemer naj se izogiba povečanju prispevkov delodajalcev za socialno varnost, ter poveča stroškovno učinkovitost izdatkov za zdravstvo, vključno s farmacevtskimi izdelki.

Dogovorjeno besedilo:

Z napovedanim zakonom o decentralizaciji zagotovi večje sinergije in prihranke med centralno, regionalno in lokalno ravnjo države. Po zmanjšanju čezmernega primanjkljaja nadaljuje s strukturnim prilagajanjem s hitrostjo, ki je primerna, da se bo srednjeročni cilj dosegel do leta 2016. Do konca leta 2013 sprejme ukrepe za vzdržno uravnoteženje pokojninskega sistema do konca leta 2020, na primer s prilagoditvijo pravil za indeksacijo, s povečanjem prispevne dobe za pridobitev polne pokojnine, z nadaljnjim povečanjem dejanske zakonsko določene upokojitvene starosti, tako da upokojitveno starost ali pokojninske prejemke prilagodi spremenjeni pričakovani življenjski dobi in prispevne dobe za pridobitev polne pokojnine, ter s pregledom posebnih programov, pri čemer se izogiba povečanju prispevkov delodajalcev za socialno varnost, ter poveča stroškovno učinkovitost izdatkov za zdravstvo, vključno z izdatki za farmacevtske izdelke.

Obrazložitev:

Besedilo priporočila vsebuje besedilo, dogovorjeno na horizontalni ravni. Dogovorjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na zvišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013. Glede na posebne izzive, s katerimi se sooča Francija, se Svet strinja, da bi bilo treba ohraniti več specifičnih elementov priporočila v zvezi s pokojninsko reformo.

ITALIJA

PRIPOROČILO ZA POSAMEZNO DRŽAVO ŠT. 1

Predlog Komisije:

S popolnim izvajanjem sprejetih ukrepov naj zagotovi, da primanjkljaj v letu 2013 ostane manjši od 3 % BDP. S fiskalno konsolidacijo, ki spodbuja rast, naj si prizadeva za dovolj hitro strukturno prilagoditev, da bi se z letom 2014 dosegel in pozneje vzdrževal srednjeročni cilj. Doseže naj načrtovane strukturne primarne presežke, da se bo visoko razmerje med dolgom in BDP (ki naj bi po napovedih leta 2014 znašalo 132,2 %) postopoma začelo zmanjševati. Še naprej naj trajno izboljšuje učinkovitost in kakovost javne porabe s celovitim izvajanjem ukrepov, sprejetih v letu 2012, in nadaljnjim prizadevanjem prek rednih poglobljenih pregledov odhodkov na vseh ravneh upravljanja.

Dogovorjeno besedilo:

S celovitim izvajanjem sprejetih ukrepov zagotovi, da primanjkljaj v letu 2013 ostane manjši od referenčne vrednosti iz Pogodbe 3 % BDP. S fiskalno konsolidacijo, ki spodbuja rast, si prizadeva za dovolj hitro strukturno prilagoditev, da bi se z letom 2014 dosegel in pozneje vzdrževal srednjeročni cilj. Doseže načrtovane strukturne primarne presežke, da se bo visoko razmerje med dolgom in BDP (ki naj bi po napovedih leta 2014 znašalo 132,2 %) postopoma začelo zmanjševati. Še naprej trajno izboljšuje učinkovitost in kakovost javne porabe s celovitim izvajanjem ukrepov, sprejetih v letu 2012, in nadaljnjim prizadevanjem prek rednih poglobljenih pregledov izdatkov na vseh ravneh upravljanja.

Obrazložitev:

Glede na to, da omemba napovedanega razmerja med dolgom in BDP v letu 2014 priporočilu ne dodaja vrednosti, in glede na to, da take napovedi niso bile vključene v priporočila za nobeno drugo državo, je bilo dogovorjeno, da se znesek črta iz priporočila in se vključi v ustrezno uvodno izjavo.

LATVIJA

PRIPOROČILO ZA POSAMEZNO DRŽAVO ŠT. 4

Predlog Komisije:

Zmanjša naj visoko stopnjo revščine, tako da izvede reformo socialne pomoči in poveča pokritost z njo, izboljša ustreznost nadomestil ter okrepi aktivacijske ukrepe za prejemnike nadomestil. Okrepi naj izvedbene mehanizme za učinkovito zmanjšanje revščine otrok.

Dogovorjeno besedilo:

Zmanjša visoko stopnjo revščine, tako da izvede reformo socialne pomoči in poveča pokritost z njo ter izboljša ustreznost nadomestil ter okrepi aktivacijskih ukrepov za prejemnike nadomestil. Okrepi izvedbene mehanizme za učinkovito zmanjšanje revščine otrok.

Obrazložitev:

Pri večstranskem pregledu politik Latvije za aktivacijo in odpravljanje revščine, ki sta ga opravila Odbor za zaposlovanje in Odbor za socialno zaščito, je bilo ugotovljeno, da bo uvedenih več ključnih ukrepov za leto 2013 in da je načrtovana okrepitev aktivacije in zagotovitev boljšega sodelovanja med javnimi zavodi za zaposlovanje in občinskimi storitvami socialne pomoči, in sicer z boljšo povezanostjo med prejemki socialne pomoči in aktivnimi politikami trga dela, da se dosežejo boljši rezultati trga dela glede aktivacije prejemnikov nadomestil. Latvija je v letu 2012 opravila reformo sistema socialne pomoči in sprejela ukrepe za dosego boljše aktivacije. Na tej podlagi je mogoče predvideti nove ukrepe za izboljšanje učinkovitosti in pokritosti sistema socialnih prejemkov. Nekateri ključni elementi odgovora Latvije so torej trenutno še v obliki predlogov ali v zgodnji fazi oblikovanja, tako da bo njihovo izvajanje pomembno za doseganje skladnosti s priporočilom za posamezno državo.

LITVA

PRIPOROČILO ZA POSAMEZNO DRŽAVO ŠT. 4

Predlog Komisije:

Izvede naj konkretne ciljne ukrepe za zmanjšanje revščine in socialne izključenosti. Okrepi naj povezave med reformami denarne socialne pomoči in ukrepi za aktivacijo.

Dogovorjeno besedilo:

Izvede konkretne ciljne ukrepe za zmanjšanje revščine in socialne izključenosti. Še naprej Okrepi naj povezave med reformo denarne socialne pomoči in ukrepi za aktivacijo.

Obrazložitev:

Iz rezultatov večstranskega pregleda Odbora za zaposlovanje in Odbora za socialno zaščito je razvidno, da se v Litvi v sodelovanju z občinami v obdobju 2012-2014 že izvaja projekt, v okviru katerega naj bi bilo na trg dela ponovno vključenih čim več dolgotrajno brezposelnih oseb (prejemnikov socialne pomoči). Treba je poudariti, da je Litva leta 2012 sprejela zakon o denarni socialni pomoči revnim prebivalcem, da bi zagotovila boljšo pomoč najbolj potrebnim.

LUKSEMBURG

PRIPOROČILO ZA POSAMEZNO DRŽAVO ŠT. 3

Predlog Komisije:

Omeji naj odhodke, povezane s staranjem prebivalstva, tako da poveča stroškovno učinkovitost dolgotrajne oskrbe, pri čemer naj zlasti da večji poudarek preprečevanju, rehabilitaciji in samostojnemu življenju, okrepi naj nedavno sprejeto pokojninsko reformo, sprejme dodatne ukrepe za omejitev zgodnjega upokojevanja ter zviša dejansko upokojitveno starost, med drugim tako, da zakonsko določeno upokojitveno starost prilagodi pričakovani življenjski dobi.

Dogovorjeno besedilo:

Omeji odhodke, povezane s staranjem prebivalstva, tako da poveča stroškovno učinkovitost dolgotrajne oskrbe, pri čemer zlasti da večji poudarek preprečevanju, rehabilitaciji in samostojnemu življenju, okrepi nedavno sprejeto pokojninsko reformo, sprejme dodatne ukrepe za omejitev zgodnjega upokojevanja ter zviša dejansko upokojitveno starost, tako da upokojitveno starost ali pokojninske prejemke prilagodi spremenjeni pričakovani življenjski dobi dejansko upokojitveno starost, med drugim tako, da zakonsko določeno upokojitveno starost prilagodi pričakovani življenjski dobi.

Obrazložitev:

Besedilo priporočila vsebuje besedilo, dogovorjeno na horizontalni ravni. Ugotovljeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na zvišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

PRIPOROČILO ZA POSAMEZNO DRŽAVO ŠT. 5

Predlog Komisije:

Okrepi naj prizadevanja za zmanjšanje brezposelnosti mladih, in sicer z izboljšanjem oblikovanja in spremljanja aktivnih politik trga dela. Okrepi naj splošno in poklicno izobraževanje mladih za bolj usklajeno ponudbo znanj mladih in povpraševanjem po njih na trgu dela, zlasti za mlade s priseljenskim ozadjem. Sprejme naj odločne ukrepe za povečanje stopnje aktivnosti starejših, med drugim z izboljšanjem njihove zaposljivosti z vseživljenjskim učenjem.

Dogovorjeno besedilo:

Okrepi prizadevanja za zmanjšanje brezposelnosti mladih, in sicer z izboljšanjem oblikovanja in spremljanja aktivnih politik trga dela. Okrepi splošno in poklicno izobraževanje za bolj usklajeno ponudbo znanj mladih in povpraševanjem na trgu dela, zlasti za osebe s priseljenskim ozadjem. Sprejme naj odločne ukrepe Okrepi prizadevanja za povečanje stopnje aktivnosti starejših delavcev, med drugim z izboljšanjem njihove zaposljivosti z vseživljenjskim učenjem.

Obrazložitev:

Pri večstranskem pregledu Odbora za zaposlovanje je bilo ugotovljeno, da je bil pripravljen osnutek zakona, vključno z nizom ukrepov za povečanje zaposlovanja starejših delavcev. Podjetja, ki najamejo več kot 150 delavcev, bodo morala pripraviti „načrt upravljanja staranja“, vključno z ukrepi za razvoj znanja in spretnosti starejših delavcev, preprečevanje zdravstvenih težav pri delu in olajšanje prehoda iz dela v upokojitev. Konec leta 2012 je bila potrjena nova bela knjiga, v kateri je zapisan dogovorjen niz ukrepov za povečanje vloge vseživljenjskega učenja. Večina predstavljenih ukrepov je sicer pravilno zastavljena, vendar so na splošno še vedno preveč ohlapni, zato je Odbor za zaposlovanje ugotovil, da so na tem področju potrebna nadaljnja prizadevanja.

MALTA

PRIPOROČILO ZA POSAMEZNO DRŽAVO ŠT. 2

Predlog Komisije:

Za zagotovitev dolgoročne vzdržnosti javnih financ naj izvede reformo pokojninskega sistema, da se omeji napovedano povečanje odhodkov, med drugim s pospešenim zvišanjem zakonsko določene upokojitvene starosti, z uvedbo navezave zakonsko določene upokojitvene starosti na pričakovano življenjsko dobo ter s spodbujanjem zasebnih pokojninskih varčevanj. Sprejme naj ukrepe za povečanje stopnje zaposlenosti starejših delavcev z razvijanjem in izvajanjem celovite strategije aktivnega staranja. Izvede naj zdravstvene reforme za povečanje stroškovne učinkovitosti sektorja, zlasti s krepitvijo javnega osnovnega zdravstvenega varstva. Izboljša naj učinkovitost in skrajša postopke javnih naročil.

Dogovorjeno besedilo:

Za zagotovitev dolgoročne vzdržnosti javnih financ nadaljuje izvede reformo pokojninskega sistema, da se omeji napovedano povečanje odhodkov, med drugim z ukrepi, kot so s pospešenoim zvišanjem zakonske upokojitvene starosti, zvišanje dejanske upokojitvene starosti, tako da se upokojitvena starost ali pokojninski prejemki prilagodijo spremenjeni pričakovani življenjski dobi in spodbujajo zasebna pokojninska varčevanja z uvedbo navezave zakonsko določene upokojitvene starosti na pričakovano življenjsko dobo ter s spodbujanjem zasebnih pokojninskih varčevanj. Sprejme ukrepe za povečanje stopnje zaposlenosti starejših delavcev z dokončnim oblikovanjem razvijanjem in izvajanjem celovite strategije aktivnega staranja. Izvede reformo zdravstvenega varstva za povečanje stroškovne učinkovitosti sektorja, zlasti z okrepitvijo javnega osnovnega zdravstvenega varstva. Izboljša učinkovitost in skrajša postopke javnega naročanja.

Obrazložitev:

Pri spreminjanju priporočila je bilo upoštevano dejstvo, da je pokojninska reforma na Malti v teku; sestavljena je iz vrste parametričnih reform, ki so bile potrjene v letih 2006 in 2007, veljati bodo predvidoma začele v naslednjih 15 letih. Malta se kljub pozitivnim učinkom te reforme zaveda, da je za zagotovitev dolgoročne ustreznosti in vzdržnosti pokojnin treba narediti še več in po volitvah marca 2013 je nova vlada potrdila svojo zavezanost nadaljnjemu izvajanju pokojninske reforme na Malti.

V ta namen sta bila v letih 2011 in 2012 opravljena dva svetovalna postopka, na podlagi povratnih informacij socialnih partnerjev pa je bilo nato vladi predloženo končno poročilo. V zvezi z uvedbo tretjega stebra zasebnega pokojninskega zavarovanja je parlament že odobril zakon o starostnih pokojninah. Ta zakon bo dopolnjen z nekaterimi pravnimi obvestili, ki bodo zajemala različne vidike, ter z direktivami/predpisi, ki jih bo izdal malteški organ za finančne storitve in so bili 1. aprila 2013 predloženi v posvetovanje. Zakon o starostnih pokojninah bo začel veljati istočasno s temi predpisi in postopki.

Vlada je napovedala, da bo v naslednjih tednih ustanovila medministrsko strateško skupino, katere naloga bo pregledati delo, ki ga je opravila delovna skupina za pokojnine, predvsem priporočila iz poročila, ki je bilo predloženo vladi marca 2012, v katerih je začrtana celostna strategija, ki obravnava ustreznost in vzdržnost pokojnin na Malti do tretjega četrtletja leta 2014. Do zadnjega četrtletja leta 2013 bo izdelana tudi komunikacijska strategija, z namenom povečati ozaveščenost javnosti o vprašanju pokojnin.

Besedilo priporočila vsebuje besedilo, dogovorjeno na horizontalni ravni. Ugotovljeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na povišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

Dogovorjeno je bilo, da se besedilo prilagodi in v njem upošteva dejstvo, da je priprava strategije za povečevanje stopnje zaposlenosti starejših delavcev v zaključni fazi. Potem ko je Malta prejela priporočilo za posamezno državo za leto 2011, da pripravi „celovito strategijo aktivnega staranja“, je bil februarja 2012 ustanovljen medministrski odbor, ki je imel nalogo, da za vlado pripravi predlog celovite strategije aktivnega staranja. Po nedavni zamenjavi vlade je nova administracija napovedala, da bo njena najpomembnejša prednostna naloga dokončna priprava te strategije, vključno z imenovanjem parlamentarnega sekretariata za pravice invalidov in aktivno staranje, katerega namen je zagotoviti novo politično usmeritev in dati nov zagon za dokončanje dela na tem področju. Končni osnutek strategije bo predvidoma predstavljen vladi do konca septembra. Ta nacionalna politika se bo, potem ko jo bo odobril kabinet, začela izvajati oktobra 2013.

NIZOZEMSKA

PRIPOROČILO ZA POSAMEZNO DRŽAVO ŠT. 2

Predlog Komisije:

Okrepi naj prizadevanja za postopno reformo trga stanovanjskih nepremičnin s pospešitvijo načrtovanega zmanjšanja davčne olajšave za hipotekarne obresti, z uvedbo bolj tržno naravnanega mehanizma za določanje višine najemnin na trgu najemnih stanovanj in z dodatnim vezanjem višine najemnin za socialna stanovanja na višino dohodkov gospodinjstev. Zagotovi naj, da se podjetja, ki upravljajo s socialnimi stanovanji, preusmerijo na gospodinjstva.

Dogovorjeno besedilo:

Okrepi prizadevanja za postopno reformo trga stanovanjskih nepremičnin s pospešitvijo načrtovanega zmanjšanja davčne olajšave za hipotekarne obresti, pri čemer se upošteva učinek v sedanjih gospodarskih razmerah, z uvedbo bolj tržno naravnanega mehanizma za določanje višine najemnin na trgu najemnih stanovanj in z dodatnim vezanjem višine najemnin za socialna stanovanja na višino dohodkov gospodinjstev. Zagotovi, da se podjetja, ki upravljajo s socialnimi stanovanji, preusmerijo na gospodinjstva, ki to najbolj potrebujejo.

Obrazložitev:

Hitrejše izvajanje bi lahko ogrozilo oživitev gospodarstva glede na sedanje nestabilne razmere v gospodarstvu na Nizozemskem. Skoraj 1 milijon gospodinjstev je trenutno v položaju negativnega lastnega kapitala v zvezi z njihovimi nepremičninami (hipoteka je višja od vrednosti nepremičnine). Hitrejše zmanjšanje davčne olajšave lahko še dodatno poveča pritisk na zniževanje cen nepremičnin in tako ogrozi finančno stabilnost. Prav tako lahko dodatno zniža zasebno potrošnjo. Po podatkih Nacionalnega urada za analize ekonomske politike (Centraal Planbureau) je več kot polovica sedanjega upada zasebne potrošnje posledica napetosti na trgu nepremičnin.

PRIPOROČILO ZA POSAMEZNO DRŽAVO ŠT. 4

Predlog Komisije:

Izvede naj dodatne ukrepe za povečanje udeležbe na trgu dela, zlasti ljudi z obrobja trga dela. Še naprej naj zmanjšuje odvračilne davčne ukrepe na trgu dela, tudi s hitrejšim odpravljanjem prenosljivih davčnih olajšav za prejemnike drugega dohodka v gospodinjstvu. Spodbuja naj prehode na trgu dela in odpravlja togosti, tudi s hitrejšo reformo delovnopravne zakonodaje in sistema nadomestil za brezposelnost.

Dogovorjeno besedilo:

Izvede dodatne ukrepe za povečanje udeležbe na trgu dela, zlasti ljudi z obrobja trga dela. Še naprej zmanjšuje odvračilne davčne ukrepe na trgu dela, vključno z hitrejšim odpravljanjem prenosljivih davčnih olajšav za prejemnike drugega dohodka v gospodinjstvu. Spodbuja prehode na trgu dela in odpravlja togosti trga dela, tudi z hitrejšo reformo zakonodaje o varnosti zaposlitve in sistema nadomestil za brezposelnost.

Obrazložitev:

Pri prvi spremembi hitrejše odpravljanje prenosljivih splošnih davčnih olajšav ne vpliva na spodbujanje ali odvračanje prejemnikov drugega dohodka v gospodinjstvu, ki so že aktivni na trgu dela, od opravljanja večjega števila delovnih ur.

Pri drugi spremembi se je nizozemska vlada s socialnimi partnerji dogovorila o bistvenih reformah trga dela, kot je reforma zakonodaje o varnosti zaposlitve in sistema nadomestil v primeru brezposelnosti. Tako vsebina kot hitrost izvajanja reform sta bili dogovorjeni z delodajalci in zaposlenimi, zato so bile reforme jasne in široko sprejete v družbi. To je bistveni pogoj za uspešno izvedbo predvidenih reform.

AVSTRIJA

PRIPOROČILO ZA POSAMEZNO DRŽAVO ŠT. 2

Predlog Komisije:

Doseže naj uskladitev upokojitvene starosti za moške in ženske, poveže zakonsko določeno upokojitveno starosti s pričakovano življenjsko dobo, izvaja in spremlja nedavne reforme, ki omejujejo dostop do predčasnega upokojevanja, in izboljša zaposljivost starejših delavcev, da bi se dvignili dejanska upokojitvena starost in stopnja zaposlenosti starejših delavcev.

Dogovorjeno besedilo:

Doseže harmonizacijo upokojitvene starosti za moške in ženske z zvišanjem dejanske upokojitvene starosti, tako da se upokojitvena starost ali pokojninski prejemki prilagodijo glede na spremenjeno pričakovano življenjsko dobo, poveže zakonsko določeno upokojitveno starosti s pričakovano življenjsko dobo, izvaja in spremlja nedavne reforme, ki omejujejo dostop do predčasnega upokojevanja, in nadalje izboljša zaposljivost starejših delavcev, da bi se dvignili dejanska upokojitvena starost in stopnja zaposlenosti starejših delavcev.

Obrazložitev:

Besedilo priporočila vsebuje besedilo, dogovorjeno na horizontalni ravni. Dogovorjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na povišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013.

Priporočilo je bilo spremenjeno tudi zato, da bi odražalo povečanje stopnje zaposlenosti starejših delavcev s 27,4 % na 43,1 % od leta 2004, in sicer zaradi pomembnejših pokojninskih reform in spremljajočih ukrepov politike trga dela (kot so pobuda trga dela za starejše in invalidne delavce, preventivni program fit2work, delovno okolje, ki je prilagojeno starosti). Iz zaključkov pregleda večstranskega nadzora, ki ga je opravil Odbor za zaposlovanje, je razvidno, da so bile reforme uvedene za spodbujanje in zagotavljanje daljše in bolj zdrave delovne aktivnosti.

FINSKA

PRIPOROČILO ZA POSAMEZNO DRŽAVO ŠT. 3

Predlog Komisije:

Izvede naj dodatne ukrepe za povečanje zaposlovanja starejših delavcev, vključno s povečanjem njihove zaposljivosti in zmanjšanjem možnosti predčasnega umika s trga dela, ter minimalno predpisano upokojitveno starost prilagodi glede na daljšo pričakovano življenjsko dobo. Izvaja naj tekoče ukrepe za izboljšanje položaja mladih in dolgotrajno brezposelnih na trgu dela ter pozorno spremlja njihov učinek, pri čemer naj posebno pozornost nameni razvoju znanj in spretnosti, ki se zahtevajo za razpisana delovna mesta.

Dogovorjeno besedilo:

Izvede dodatne ukrepe za povečanje stopnje zaposlenosti starejših delavcev, vključno s povečanjem njihove zaposljivosti in zmanjšanjem možnosti predčasnega umika s trga dela, z zvišanjem dejanske upokojitvene starosti, tako da se upokojitvena starost ali pokojninski prejemki prilagodijo glede na spremenjeno pričakovano življenjsko dobo, ter minimalno predpisano upokojitveno starost prilagodi glede na daljšo pričakovano življenjsko dobo. Izvaja tekoče ukrepe za izboljšanje položaja mladih in dolgotrajno brezposelnih na trgu dela ter pozorno spremlja njihov učinek, pri čemer posebno pozornost nameni razvoju znanj in spretnosti, ki so prilagojena delovnim mestom.

Obrazložitev:

Besedilo priporočila vsebuje besedilo, dogovorjeno na horizontalni ravni. Dogovorjeno je bilo, da obstajajo različni načini za zvišanje dejanske upokojitvene starosti ter s tem obvladovanje izzivov za pokojninski sistem in vzdržnost javnih financ. Prvotno besedilo Komisije, ki se osredotoča le na zvišanje (zakonske) upokojitvene starosti, je bilo preveč določno in preozko opredeljeno. Novo besedilo se sklicuje na besedilo, ki ga je pred tem sprejel Svet, nazadnje v poročilu o vzdržnosti za leto 2012 z dne 12. februarja 2013. Prilagoditev starosti za starostno upokojitev glede na pričakovano življenjsko dobo tudi na Finskem ne bi bila primerna brez večje spremembe meril pokojninskega sistema.

(1) UL L 209, 2.8.1997, str. 1.

(2) Priporočila za posamezne države, v katerih ni nobenih sprememb ali ki so bila spremenjena v soglasju s Komisijo: BU, DK, DE, HU, PL, RO, SL, SK, SV, UK, Euroobmočje.

(3) Besedilo, ki je bilo spremenjeno je označeno s poševno pisavo, izbrisano besedilo pa je prečrtano.